text:
2/2015. (I. 30.) NGM utasítása a protokoll, a reprezentáció, a fordítás és a tolmácsolás igénylésének rendjéről.
A jogalkotásról szóló 2010. évi CXXX. törvény 23. § (4) bekezdés c) pontjában foglaltakra figyelemmel a következő utasítást adom ki:
1. Az utasítás hatálya 1. § (1) Az utasítás hatálya kiterjed a Nemzetgazdasági Minisztérium (a továbbiakban: minisztérium) protokollhoz kapcsolódó
szolgáltatásaira és reprezentációs kiadásaira, valamint fordítási és tolmácsolási feladatainak ellátására, a minisztérium
valamennyi foglalkoztatottjára.
(2) A minisztérium protokollal kapcsolatosan hatáskörrel rendelkező szervezeti egysége a Protokoll Osztály.
2. Értelmező rendelkezések 2. § Az utasítás alkalmazásában
1. felsővezető: a miniszter, a közigazgatási államtitkár, az államtitkár, a helyettes államtitkár, a miniszter kabinetfőnöke,
a parlamenti államtitkári kabinetfőnök és a miniszteri biztos;
2. középvezető: a főosztályvezető, a főosztályvezető-helyettes és az osztályvezető;
3. protokoll szolgáltatás: a reprezentációhoz kapcsolódó technikai feltételek megteremtése;
4. reprezentáció: a személyi jövedelemadóról szóló 1995. évi CXVII. törvény szerinti fogalom;
5. személyi reprezentáció: a hivatali, szakmai tárgyalásokon, értekezleteken, tanácskozásokon, rendezvényeken
térítésmentesen biztosított étel- és italszolgáltatás, mely vezetői munkakörhöz és keretösszeghez kötötten
használható fel.
3. Igénylés, engedélyezés 3. § (1) Protokoll szolgáltatást igényelni a Protokoll Osztály vezetőjénél lehet. A protokoll szolgáltatással kapcsolatos
igények az  1. mellékletben meghatározott igénylőlap (a továbbiakban: protokoll igénylőlap) papíralapú
példánya megküldésével, az esemény pontos leírásával igényelhetők az esemény kezdetét megelőzően legalább
öt  munkanappal. Sürgős esetben a Protokoll Osztály a protokoll@ngm.gov.hu e-mail címre küldött elektronikus
példány alapján is eljár. E-mail útján történt igényléskor az igénylést követő kettő munkanapon belül a minisztériumi
vezető által aláírt, eredeti papíralapú példányt a rendezvényt gondozó szakmai egység kijelölt munkatársa megküldi
a Protokoll Osztály vezetője részére.
(2) A Protokoll Osztály a hivatalos munkaidőn túl és a hétvégén ügyeleti rendszert nem működtet, ezért a Protokoll
Osztály munkatársainak csak munkaidőben (munkanapokon, hétfőtől csütörtökig 8 órától 16.30 óráig, pénteken
8 órától 14 óráig) áll módjukban protokoll szolgáltatások ellátásával kapcsolatos igényeket fogadni, illetve ezen
igények kielégítése érdekében eljárni, intézkedéseket tenni. Kivételt képeznek ez alól a magas rangú külföldi
delegációk fogadásával, búcsúztatásával és kíséretével, továbbá a felsorolt időpontokon túlnyúló hivatalos protokoll
eseményeken történő részvétellel kapcsolatos feladatok. E feladatok ellátására – a Protokoll Osztály munkatársával
előzetesen folytatott egyeztetést követően – a felsorolt időintervallumokon túl is van lehetőség.
(3) A protokoll szolgáltatások igénybevételét a miniszter, az államtitkár, a közigazgatási államtitkár, a helyettes államtitkár,
a miniszter kabinetfőnöke, a parlamenti államtitkári kabinetfőnök, a miniszteri biztos és a főosztályvezető jogosult
kezdeményezni.
(4) A protokoll igénylőlapon kezdeményezett reprezentációs és protokoll szolgáltatásokat egyetértése esetén a Protokoll
Osztály vezetője aláírásával jóváhagyja.
(5) A protokoll eseményhez kapcsolódóan a bruttó 100 000 forintot elérő vagy azt meghaladó összegű igénylések esetén
a Protokoll Osztály vezetőjének jóváhagyását tartalmazó protokoll igénylőlapot és a kötelezettségvállalás-tervezetet
pénzügyi ellenjegyzés céljából a Költségvetési és Gazdálkodási Főosztály (a továbbiakban: KGF) részére meg kell
küldeni, ahol a fedezet rendelkezésre állása esetén megtörténik a pénzügyi ellenjegyzés. Az államháztartásról szóló
2011. évi CXCV. törvény (a továbbiakban: Áht.) 37. § (1) bekezdése értelmében kötelezettséget vállalni csak pénzügyi
ellenjegyzést követően lehet.
(6) A protokoll eseményhez kapcsolódóan a bruttó 500  000 forintot meghaladó igénylések esetén a közigazgatási
államtitkár jóváhagyása is szükséges. A jóváhagyás feltétele a pénzügyi ellenjegyzés. A protokoll igénylőlaphoz a
rendezvény megszervezéséért szakmailag felelős szervezeti egységnek minden esetben feljegyzést kell csatolnia,
amelyben a rendezvény helyszíne, időpontja, megszervezésének célja és előzménye, a résztvevők köre, valamint a
rendezvény költsége is szerepel.
(7) A miniszter részvételével vagy kezdeményezésével rendezett protokollrendezvények helyszínbiztosítás, vendéglátás
és minden más szempontból is elsőbbséget élveznek a minisztérium egyéb protokolleseményeivel szemben.
4. Protokollhoz és reprezentációhoz kapcsolódó szolgáltatások a minisztériumban
4. § (1) Külföldi vendégek magyarországi programjainak szervezésénél elsősorban a Közbeszerzési és Ellátási Főigazgatóság
(a továbbiakban: KEF) rendelkezésére álló személygépkocsikat kell igénybe venni. Ha személygépkocsi ilyen módon
nem biztosítható, a Protokoll Osztály vezetője javasolhatja gépkocsi bérlését, amelyhez a KGF vezetőjének jóváhagyása
szükséges.
(2) A Protokoll Osztály intézi a minisztériumhoz hivatalos látogatásra érkező külföldi delegáció tagjainak gépkocsiigényeit.
A programokon részt vevő magyar delegációs tagok gépkocsiigényeit – a rendezvényt szakmailag gondozó szervezeti
egység előzetes, szakmailag indokolt kérése alapján – a Protokoll Osztály intézi a KEF Gépjármű Csoportjánál.
(3) A minisztérium szállásköltséget kizárólag külföldi vendégei részére számolhat el. A szállásköltségen kívül az
elszámolás nem terjedhet ki a telefon, fax, internet használatával és más egyéb külön szolgáltatások igénybevételével
kapcsolatos költségekre. Ettől való eltérést különösen indokolt esetben a Protokoll Osztály vezetője engedélyezhet.
(4) Magyarországon a kormányvárót a miniszter, a közigazgatási államtitkár, az államtitkár, a helyettes államtitkár,
valamint a kíséretükben utazó delegáció tagjai vehetik igénybe. Az ettől való eltérést a Protokoll Osztály vezetője
engedélyezheti.
(5) Külföldön kormány- vagy VIP-várót csak a miniszter, a miniszteri rangban utazó államtitkár, illetve külföldi hivatalos
kiküldetésben a miniszterrel, a miniszteri rangban utazó államtitkárral együtt érkező magyar delegáció tagjai részére
lehet igényelni.
(6) A kormány- vagy VIP-váróban igénybe vehető alapszolgáltatáson (kávé, ásványvíz) felüli fogyasztás nem számolható
el. Ha ilyen jellegű fogyasztás a minisztérium részére mégis kiszámlázásra kerül, úgy a megküldött számla alapján az
alapszolgáltatáson felül történő fogyasztás továbbszámlázásra kerül az azt igénybe vevő részére. Az ettől való eltérést
a Protokoll Osztály vezetője engedélyezheti.
(7) A minisztérium képviselőihez hivatalos látogatásra érkező delegációk fogadásakor kormányváró akkor vehető igénybe,
ha az érkező küldöttséget miniszteri, közigazgatási államtitkári, államtitkári, helyettes államtitkári rangú személy
vagy más magas rangú állami tisztségviselő vagy kormánytisztviselő vezeti, kiemelt és szakmailag indokolt esetben,
a Protokoll Osztály vezetőjének engedélyével, az érkező küldöttség vezetésére jogosultak köre bővíthető. Külföldi
vendégekre nem vonatkozik a kormányváróban az alapszolgáltatáson felül történő fogyasztás továbbszámlázása.
(8) A kormány-, illetve VIP-váró igénybevételének szándékát a Protokoll Osztály felé az igénybevétel napját legalább
három munkanappal megelőzően kell bejelenteni.
5. § (1) A minisztériumon kívüli helyszínen rendezett protokoll rendezvények esetén a helyszín, terem lefoglalását, a hivatalos
megrendelés megküldését kizárólag a Protokoll Osztály intézheti a rendezvényt szakmailag gondozó minisztériumi
egység helyszínre vonatkozó igényeinek lehetőség szerinti figyelembevételével.
(2) A rendezvény protokoll forgatókönyv tervezetének szükség esetén történő elkészítése – a Protokoll Osztály
rendelkezésére bocsátott szakmai program alapján – a Protokoll Osztály hatásköre. Az elkészült forgatókönyvet a
Protokoll Osztály az esemény előtt egyezteti a rendezvényt szakmailag gondozó szervezeti egységgel.
(3) Az Áht. 41. § (6) bekezdése alapján csak olyan jogi személlyel, jogi személyiséggel nem rendelkező szervezettel
köthető érvényesen visszterhes szerződés, illetve teljesíthető részére kifizetés, amely szervezet átlátható szervezetnek
minősül. A Protokoll Osztály visszterhes szerződéskötés esetén köteles az átláthatóságot bizonyító dokumentumot
bekérni, azt a szerződés, megrendelés mellékleteként a KGF részére megküldeni. A nyilatkozatok nyilvántartása,
őrzése a KGF feladata.
(4) A protokoll szolgáltatások számláinak teljesítés igazolása és a kifizetés engedélyezése bélyegző használatával
a Protokoll Osztály vezetője vagy az általa írásban kijelölt személy által végezhető. Esetlegesen felmerülő
számlakorrekciós problémák esetén a KGF jogosult eljárni. A szerződés, a kifizetett számlák és a szerződéshez
kapcsolódó egyéb dokumentumok őrzése a KGF feladata.
(5) A rendezvény megszervezésére a szakmai gyakorlat és a gazdasági célszerűség érvényesülése érdekében
– a  rendezvény lebonyolítását illetően − a Protokoll Osztály ajánlásokat, javaslatokat fogalmazhat meg az érintett
minisztériumi szervezeti egységek részére. Az utasításban nem rögzített kérdésekben a protokolláris szokások
érvényesülése érdekében az adott esemény során a Protokoll Osztály ajánlásai alapján kell eljárni.
5. A KEF Protokollkonyha működése a minisztérium épületeiben
6. § (1) A KEF által üzemeltetett Protokollkonyha a minisztérium József nádor téri és Honvéd utcai épületében működik.
 (2) A Protokollkonyha szakmai felügyeletét a Protokoll Osztály vezetője látja el. A Protokollkonyha készleteinek feltöltését
a Protokollkonyha kijelölt vezetője a Protokoll Osztály vezetőjénél kezdeményezheti. A Protokoll Osztály vezetője
a Protokollkonyha munkatársai által jelzett tételek beszerzését a KEF-nél írásban igényli.
(3) A Protokollkonyha szolgáltatása kávé, tea, ásványvíz bekészítése vagy felszolgálása. További igények teljesítése
a Protokoll Osztály vezetője engedélyével lehetséges.
(4) A Protokollkonyha szolgáltatásai a Protokoll Osztály kezelésében lévő tárgyalókban elsősorban külsős partnerekkel
tartott hivatalos tárgyalásokon vehetők igénybe. Az ettől való eltérést a Protokoll Osztály vezetője engedélyezi.
(5) Pogácsa, édes és sós aprósütemény vagy szendvics biztosítása minimum három órát igénybe vevő és legalább
nyolc  fő részvételével tartandó esemény esetén a Protokoll Osztály kezelésében lévő tárgyalókban lehetséges.
Nyolc fő vendég létszám alatt a 6. alcím szerinti személyi reprezentációs keret terhére történik a vendéglátás. Az ettől
való eltérést a Protokoll Osztály vezetője engedélyezheti.
(6) A Protokoll Osztály kezelésében lévő tárgyalók:
a) Szemere u. 6. fszt. 30-as számú terem (Könyvtárterem),
b) Szemere u. 6. fszt. 30-as számú terem (Könyvtárterem), Galéria,
c) Szemere u. 6. fszt. 29-es számú terem (Aláíróterem),
d) Szemere u. 6. I. emelet 127-es számú terem (Díszterem),
e) Honvéd u. 13–15. I. emelet 102-es számú terem (Sajtókonferencia-terem),
f ) Honvéd u. 13–15. III. emelet 331-es számú terem (Erdészterem),
g) József nádor tér 2–4. földszint, Nagyterem,
h) József nádor tér 2–4. IV. emelet, Tacitus terem,
i) József nádor tér 2–4. I. emelet, Kossuth terem,
j) József nádor tér 2–4. II. emelet 275-ös számú terem,
k) József nádor tér 2–4. I. emelet 142-es számú terem (Miniszteri tárgyaló),
l) József nádor tér 2–4. alagsor, Nemzetközi tárgyaló,
m) József nádor tér 2–4. alagsor 007-es számú tárgyaló.
(7) A Protokollkonyhára vonatkozó igényt a Protokoll Osztály intézi. A Protokoll Osztálytól igényelt protokoll
szolgáltatásokat a Protokoll Osztály vezetőjével szükséges egyeztetni.
(8) A Protokollkonyha működését jelen utasítás mellett a KEF ide vonatkozó utasítása szabályozza.
7. § A minisztérium Kálmán Imre utcai épületében a catering és protokollkonyhai szolgáltatásokat (az épületek tárgyalóiba
ásványvíz, kávé, egyéb ellátás biztosítása) a 6. § (1)–(5) bekezdésének megfelelő módon a Protokoll Osztály látja el.
6. A reprezentációra fordítható kiadások 8. § (1) Személyi reprezentációs keretre jogosultak – a kinevezésüket követően – az állami vezetők, kabinetfőnökök,
főosztályvezetők, főosztályvezető-helyettesek, osztályvezetők, az irányításuk alá tartozó szervezeti egységek
reprezentációs kiadásainak fedezetére.
(2) Ha a személyi reprezentáció igénybevételére jogosult vezető kinevezésére hó közben kerül sor, úgy a személyi
reprezentációs keret a következő teljes hónaptól igényelhető. Visszamenőlegesen reprezentációs keret nem
igényelhető.
(3) Az engedélyezett személyi reprezentációs keretösszeg havonta, a hivatalos célú tárgyalások alkalmával felmerülő,
számlával igazolt kiadások finanszírozására szolgál az alábbiak szerint:
a) a miniszter esetében bruttó 15 000 forint,
b) a közigazgatási államtitkár és államtitkár esetében bruttó 12 000 forint,
c) a helyettes államtitkár és a kabinetfőnök esetében bruttó 10 000 forint,
d) a miniszteri biztos esetében bruttó 8000 forint,
e) a főosztályvezető esetében bruttó 6000 forint,
f ) a főosztályvezető-helyettes esetében bruttó 4000 forint,
g) az osztályvezető esetében bruttó 3000 forint.
(4) Ha a főosztályt főosztályvezető helyett főosztályvezetői besorolásnál alacsonyabb besorolásban lévő vezető vezeti,
abban az esetben őt a főosztályvezetőt megillető reprezentációs keret illeti meg.
(5) A felsővezető részére a személyi reprezentációs keretet előre, utólagos elszámolás terhe mellett bocsátja rendelkezésre
a KGF. Az előlegek pénzügyi elszámolásához a szabályosan kiállított számlák leadása a 2. mellékletben meghatározott
kísérőlappal történik a KGF részére. Elszámoláskor a személyi reprezentációs keret ténylegesen felmerült kiadásait
számlákkal maradéktalanul igazolni kell. A számlák KGF részére történő leadási határideje a tárgyhó 25. napja.
(6) A középvezető részére a meghatározott keretösszeg utólag, a számlák és a 3. mellékletben meghatározott kísérőlap
KGF részére a tárgyhónapot követő hónap 15. napjáig történő leadását követően kerül kifizetésre.
(7) Az elszámolt összeg kifizetése a KGF részéről banki utalással is teljesíthető. Ha az adott hónapra vonatkozó
költségelszámolás nem történik meg, úgy a következő időszakra járó keret nem adható ki. A személyi reprezentációs
keret fel nem használt része a következő hónapra nem átvihető.
(8) Személyi reprezentációs költségként az alábbi, számlával igazolt termékek számolhatóak el:
a) ásványvíz,
b) alkoholmentes üdítőitalok,
c) kávé, tea,
d) tej, tejpor, sűrített tej, tejszín,
e) cukor, édesítőszer, méz,
f ) édes és sós aprósütemény, pogácsa,
g) szendvics,
h) gyümölcs,
i) bonbon,
j) papírszalvéta, papír-, illetve műanyag tányér, pohár, evőeszköz és
k) virág.
9. § (1) A 3. § (3) bekezdése szerinti minisztériumi vezetőknek lehetőségük van külföldi és belföldi tárgyalópartnerük
–  étteremben, vendéglátóhelyen vagy a minisztérium épületében külső catering cég által történő – hivatalos,
tárgyalási célú vendégül látására az alábbi keretösszegek terhére:
a) a miniszter esetében bruttó 15 000 forint/alkalom/fő,
b) a közigazgatási államtitkár és az államtitkár esetében bruttó 12 000 forint/alkalom/fő,
c) a helyettes államtitkár és a kabinetfőnök esetében bruttó 10 000 forint/alkalom/fő,
d) a miniszteri biztos esetében bruttó 8000 forint/alkalom/fő,
e) a főosztályvezető esetében bruttó 6000 forint/alkalom/fő.
(2) Az (1) bekezdésben meghatározott keretösszegek megnövelését egyedi jelleggel a Protokoll Osztály vezetője
kezdeményezheti a közigazgatási államtitkárnál. Főosztályvezetői igényléshez minden esetben a közigazgatási
államtitkár engedélye szükséges. A keretösszegekbe nem tartozik bele az étkezéshez szorosan kapcsolódó esetleges
többletszolgáltatások (például könyöklő bérlés, felszolgáló személyzet stb.) költsége.
(3) Vendéglátásról szóló számla kizárólag a Protokoll Osztály által a vendéglátóhelyre, illetve a catering cégnek megküldött
hivatalos megrendelővel és annak visszaigazolásával együtt fogadható el. A hivatalos, tárgyalási célú vendéglátások
alkalmával éttermi menüajánlat bekérését, illetve az éttermi ellátás megrendelését minden esetben kizárólag a
Protokoll Osztály végezheti a kezdeményező szervezeti egység javaslatainak lehetőség szerinti figyelembevételével.
(4) A reprezentációs szolgáltatások igénybevételénél a költségtakarékos megoldások alkalmazására kell törekedni.
 (5) A hivatalos vendéglátás keretében bonyolított rendezvényeken, fogadásokon, kulturális és egyéb programokon a
minisztériumi résztvevők és kísérőik létszáma általánosságban nem haladhatja meg a vendégek létszámát (a tolmács
a vendégek közé nem sorolandó).
7. A protokoll- és reprezentációs kiadások pénzgazdálkodási előírásai
10. § (1) A minisztérium hivatalos rendezvényeinek, a 9. § (1) bekezdésében meghatározott vendéglátási kereteknek
és a személyi reprezentációs költségeknek a fedezetét, valamint az ezekhez kapcsolódó adó- és járulékfizetési
kötelezettségeket a minisztérium igazgatásának a költségvetése tartalmazza. A Protokollkonyha, valamint az
ajándékraktár feltöltésének költségeit a KEF éves költségvetése tartalmazza.
(2) A minisztérium rendezvényeivel kapcsolatos kötelezettségvállalások nyilvántartását a KGF vezeti. A KGF
a protokollkeret lekötéséről negyedévente írásos kimutatást küld a Protokoll Osztály vezetője részére.
(3) A Protokoll Osztály egyéb folyó reprezentációs kiadásaira havonta 200 000 forint készpénzelőleg felvételére jogosult.
A felvett előleggel a Protokoll Osztály a 4. melléklet szerint harminc napon belül köteles elszámolni a KGF felé.
A Protokoll Osztály az elszámolásra kerülő számlák adatairól összesítést készít, és a számlákhoz csatolja a protokoll
igénylőlapokat. Az 5000 forint alatti, készpénzzel rendezett számlákhoz a protokoll igénylőlap csatolása nem
szükséges.
8. Hivatalos, protokolláris célú ajándékozás 11. § (1) Külföldi állami vezető részére ajándék a szokásoknak, illetve a nemzetközi protokoll gyakorlatnak megfelelően,
a viszonosság figyelembevételével adható. Vállalatvezető részére az ajándékozás nem megengedett. Az ettől való
eltérést a Protokoll Osztály vezetője engedélyezheti.
(2) Belföldi vendég részére történő ajándékozás nem megengedett. Az ettől való eltérést a Protokoll Osztály vezetője
engedélyezheti.
(3) A hivatalos, reprezentációs ajándékozást kizárólag a Protokoll Osztály vezetője hagyhatja jóvá, melynek költségkerete:
a) a miniszter esetében bruttó 80 000 forint,
b) a közigazgatási államtitkár és államtitkár esetében bruttó 25 000 forint,
c) a helyettes államtitkár és a kabinetfőnök esetében bruttó 15 000 forint,
d) a miniszteri biztos esetében bruttó 10 000 forint
alkalmanként és fejenként.
(4) A 100 000 forintot meghaladó értékű ajándékozás esetén a közigazgatási államtitkár vagy a miniszter kabinetfőnökének
jóváhagyása szükséges, amelyet az 1. melléklet szerinti igénylőlapon szükséges feltüntetni.
(5) A hivatalos jellegű ajándékozás költségkeretét túllépő kiadások elszámolását egyedi jelleggel a Protokoll Osztály
vezetője kezdeményezheti.
(6) Az ajándékok – a nemzetközi szokásoknak, illetve a protokoll gyakorlatnak megfelelő – kiválasztására és kiadására
kizárólag a Protokoll Osztály jogosult.
(7) Az ajándékozási igények benyújtásánál pontosan fel kell tüntetni az ajándékozott nevét, nemét és beosztását.
Az ajándékokra – az ajándékozásra fordítható minisztériumi költségkeret, valamint a vendég személyének és
rangjának figyelembevételével – a Protokoll Osztály tehet javaslatot az igénylő minisztériumi egység javaslatainak
figyelembevételével.
(8) Az ajándék beszerzésének költségeit a KEF számolja el.
 (9) A KEF által történő ajándékbeszerzést és a KEF ajándékraktár működését jelen utasítás mellett a KEF ide vonatkozó
utasítása szabályozza. 9. A fordításokkal kapcsolatos feladatok eljárási rendje
12. § (1) A fordítási tevékenységgel kapcsolatos ügyintézési és koordinációs feladatok ellátása (nyersfordítás, lektorált fordítás,
hitelesítés, korrektúra, kiadásra szánt fordítás, fordítás adaptáció, továbbá hiteles fordítás elkészíttetése és fordítás
hitelesítés elvégeztetése) a Protokoll Osztály feladatkörébe tartozik.
(2) A Protokoll Osztály feladata, hogy vezesse a fordításokkal kapcsolatos nyilvántartásokat. A KGF feladata, hogy
nyilvántartsa a fordításokra vonatkozó kötelezettségvállalásokat.
(3) Külső szervezetet, személyt, irodát fordítási feladatok ellátásával kizárólag a Protokoll Osztály bízhat meg. A fordítási
megbízás kiadását, a fordítandó dokumentum fordítóval vagy fordító irodával történő lefordíttatását, ezt követően az
elkészült fordításnak az azt igénylő szervezeti egység részére történő átadását, megküldését a Protokoll Osztály végzi.
(4) A fordítási feladatokhoz kapcsolódó teljesítés igazolása és a kifizetés engedélyezése bélyegző használatával a Protokoll
Osztály vezetője vagy az általa írásban kijelölt személy által végezhető. Esetlegesen felmerülő számlakorrekciós
problémák esetén a KGF jogosult eljárni. A szerződés és mellékleteinek, valamint az azzal kapcsolatos dokumentumok
őrzése a KGF feladata.
10. A fordítások igénylésének menete 13. § (1) A fordítási szolgáltatást a minisztérium 3. § (3) bekezdése szerinti minisztériumi vezetők írásban igényelhetik
a Protokoll Osztálytól az 5. mellékletben meghatározott fordítási igénylőlap kitöltésével és aláírásával.
(2) A fordítást igénylő szervezeti egység vezetőjének az aláírásával ellátott fordítási igénylőlapot, valamint ezzel egyidejűleg
a fordítandó anyagot a Protokoll Osztály részére kell megküldeni elektronikus úton, a  protokoll@ngm.gov.hu e-mail
címre.
(3) 22 500 karaktert meghaladó dokumentum fordítása esetén a Protokoll Osztállyal előzetes egyeztetést kell folytatni
a fordítási határidő megállapításáról.
(4) A fordítási igényt a Protokoll Osztály vezetője az igénylőlap aláírásával engedélyezi, illetve annak megtagadásáról az
igénylő szervezeti egységet mielőbb értesíti.
(5) Az együttesen bruttó 100  000 forintot elérő vagy azt meghaladó összegű, a Protokoll Osztály vezetőjének
jóváhagyását tartalmazó fordítási igénylőlapokat a kötelezettségvállalás (például megrendelés) tervezetével együtt
pénzügyi ellenjegyzés céljából a KGF-re kell megküldeni.
(6) Az együttesen bruttó 500  000 forintot meghaladó igénylések esetén a közigazgatási államtitkár jóváhagyása is
szükséges. A jóváhagyás feltétele a pénzügyi ellenjegyzés.
(7) A Protokoll Osztály a beérkezett kész fordítást az igénylő szervezeti egység vezetője részére e-mailben megküldi.
A fordítást igénylő szervezeti egység vezetője az átvett, lefordított dokumentumot szakmailag véleményezi, a fordítás
minőségével kapcsolatos esetleges észrevételeit 3 munkanapon belül teheti meg a Protokoll Osztály felé.
(8) A fordításokhoz kapcsolódó előirányzat lekötéséről a KGF negyedévente írásos kimutatást küld a Protokoll Osztály
vezetője részére.
(9) Az Áht. 41. § (6) bekezdése alapján csak olyan jogi személlyel, jogi személyiséggel nem rendelkező szervezettel
köthető érvényesen visszterhes szerződés, illetve teljesíthető részére kifizetés, amely szervezet átlátható szervezetnek
minősül.
(10) A Protokoll Osztály fordítási feladatok ellátásához kapcsolódó visszterhes szerződéskötés (megrendelés, szerződés)
esetén köteles az átláthatóságot bizonyító dokumentumot bekérni, azt a szerződés, megrendelés mellékleteként
a KGF részére megküldeni. A nyilatkozatok nyilvántartása, őrzése a KGF feladata.
11. A tolmácsolással kapcsolatos feladatok eljárási rendje 14. § (1) A tolmácsolási (konszekutív és szinkrontolmácsolási) tevékenység megrendelésével kapcsolatos koordinációs
feladatok ellátása a Protokoll Osztály feladatkörébe tartozik.
(2) Külső szervezetet, személyt, irodát tolmácsolási feladatok ellátásával kizárólag a Protokoll Osztály bízhat meg.
 (3) A fél óránál rövidebb időtartamú és speciális szaknyelvi tudást nem igénylő, követő tolmácsolási feladatok esetén
– a  költséghatékonyság érdekében – a Protokoll Osztály jogosult megvizsgálni, hogy a minisztérium szakmai
munkatársai közül van-e olyan, aki a feladattal megbízható, feltéve hogy az adott munkatárs a feladat ellátását
– tekintettel munkakörére és az ellátandó feladataira – vállalja.
(4) A tolmácsolási feladatokkal összefüggő kötelezettségvállalás csak az erre a célra jóváhagyott előirányzat
összeghatáráig történhet.
(5) A tolmácsolási igény beérkezése után – ha a megrendelés szakmailag elfogadható és gazdaságilag megalapozott –
a Protokoll Osztály vezetője jóváhagyja a megrendelést, majd azt a megbízott tolmács (tolmácsok) vagy tolmácsiroda
felé továbbítja.
(6) A tolmácsolási feladattal megbízott tolmács (tolmácsok) vagy tolmácsiroda munkájának megkönnyítése és
a  pontosabb tolmácsolás érdekében az igénylő szervezeti egység a tolmácsolás témájával kapcsolatos szakmai
háttéranyagot legalább két munkanappal a tolmácsolási feladat előtt elektronikus formában köteles megküldeni
a Protokoll Osztály részére, a protokoll@ngm.gov.hu e-mail címre. A háttéranyagot a Protokoll Osztály továbbítja az
érintett tolmács (tolmácsok) vagy tolmácsiroda részére.
(7) A Protokoll Osztály a megbízott tolmács személyét (név, telefonszám, e-mail cím) a tolmácsolási tevékenység
megkezdése előtt legalább két munkanappal jelzi az igénylő szervezeti egység részére.
12. A tolmácsolások igénylésének menete 15. § (1) A tolmácsolási szolgáltatást a 3. § (3) bekezdése szerinti minisztériumi vezetők igényelhetik a Protokoll Osztálytól
írásban, a 6. melléklet szerinti tolmácsolási igénylőlap pontos kitöltésével.
(2) A tolmácsolási igénylőlapot a tolmácsolást kezdeményező szervezeti egység vezetőjének aláírásával szükséges
megküldeni a Protokoll Osztály részére.
(3) Angol, német, francia nyelvek esetén a tolmácsolási igénylőlapot legkésőbb a szolgáltatás napját megelőző
4 munkanappal kell megküldeni a Protokoll Osztályhoz.
(4) Egyéb nyelvek vonatkozásában a tolmácsolási igénylőlap leadásának határideje a szolgáltatást megelőző
öt munkanap.
(5) A tolmácsolási igénylést a Protokoll Osztály vezetője aláírásával engedélyezi, illetve az engedélyezés megtagadásáról
a megrendelő szervezeti egységet értesíti. A tolmácsolás megrendelését a Protokoll Osztály abban az esetben
tagadhatja meg, ha az igényelt tolmácsolás költségének mértéke indokolatlanul nagy, vagy a rendelkezésre álló keret
nem elegendő annak finanszírozására.
(6) Az együttesen bruttó 100  000 forintot elérő vagy meghaladó összegű tolmácsolási igénylőlapokat és
a kötelezettségvállalás tervezetét (például megrendelés) pénzügyi ellenjegyzés céljából a KGF-re kell megküldeni.
A pénzügyi ellenjegyzés feltétele a Protokoll Osztály vezetőjének előzetes írásbeli engedélye.
(7) Az együttesen bruttó 500  000 forintot meghaladó igénylések esetén a közigazgatási államtitkár jóváhagyása
szükséges. A jóváhagyás feltétele a pénzügyi ellenjegyzés.
(8) Az elvégzett tolmácsolás minőségével kapcsolatos esetleges észrevételek a szolgáltatást követő két munkanapon
belül tehetők meg a Protokoll Osztály felé. Az elvégzett tolmácsolást követően annak megtörténtéről vagy esetleges
elmaradásáról a szolgáltatást igénybe vevő szervezeti egység vezetője tájékoztatja a Protokoll Osztály vezetőjét.
(9) A tolmácsolási feladatokhoz kapcsolódó teljesítés igazolása és a kifizetés engedélyezése bélyegző használatával
a Protokoll Osztály vezetője vagy az általa írásban kijelölt személy által végezhető. Esetlegesen felmerülő
számlakorrekciós problémák esetén a KGF jogosult eljárni. A kifizetett számlák és mellékleteinek (igénylőlap,
megrendelés stb.) őrzése a KGF feladata.
(10) A tolmácsolásokhoz kapcsolódó előirányzat lekötéséről a KGF negyedévente írásos kimutatást küld a Protokoll Osztály
vezetője részére.
(11) Az Áht. 41. § (6) bekezdése alapján csak olyan jogi személlyel, jogi személyiséggel nem rendelkező szervezettel
köthető érvényesen visszterhes szerződés, illetve teljesíthető részére kifizetés, amely szervezet átlátható szervezetnek
minősül.
(12) A Protokoll Osztály tolmácsolási feladatokhoz kapcsolódó visszterhes szerződéskötés (megrendelés, szerződés)
esetén köteles az átláthatóságot bizonyító dokumentumot bekérni, azt a szerződés, megrendelés mellékleteként
a KGF részére megküldeni. A nyilatkozatok nyilvántartása, őrzése a KGF feladata.
13. Záró rendelkezések 16. § Ez az utasítás a közzétételét követő napon lép hatályba.
17. § Hatályát veszti a protokoll, a reprezentáció, a fordítás és a tolmácsolás igénylésének rendjéről szóló 35/2011. (XI. 10.)
NGM utasítás.
Varga Mihály s. k.,
 nemzetgazdasági miniszter


type: legislation

jurisdiction: Hungary

text:
51/2017. (II. 21.) KE határozata kitüntetés adományozásáról.
Az Alaptörvény 9.  cikk (4)  bekezdés f )  pontja, illetve a  Magyarország címerének és zászlajának használatáról,
valamint állami kitüntetéseiről szóló 2011. évi CCII. törvény 18.  § (1)  bekezdése alapján – a  miniszterelnök
előterjesztésére –
a magyar–montenegrói politikai, gazdasági és kulturális kapcsolatok fejlesztése, valamint az Észak-atlanti Szerződés
Szervezetének bővítése érdekében végzett tevékenysége elismeréseként
Mirsad Bibović Montenegró budapesti nagykövete részére a
MAGYAR ÉRDEMREND
tisztikeresztje
polgári tagozata kitüntetést adományozom. Budapest, 2017. február 6.
Áder János s. k.,
 köztársasági elnök


text:
217/2003. (XI. 18.) KE határozata bírák felmentéséről és bírák kinevezéséről.
Az Országos Igazságszolgáltatási Tanács előterjesztéséről lemondására tekintettel dr. Szentpéteriné dr. Kis Andreát
2003. november 30-i hatállyal, nyugállományba helyezés iránti kérelmére
dr. Kozmáné dr. Nemes Júliát 2004. június 30-i hatállyal,
a felső korhatár elérése miatt dr. Binszki Istvánt
2004. március 22-i hatállyal, dr. Fedor Attilát 2004. május 29-i hatállyal,
dr. Kamarás Istvánt 2004. június 24-i hatállyal és
dr. Benkő Ottót 2004. július 8-i hatállyal bírói tisztségéből felmentem;
dr. Demény Attila Zsoltot,
Domjánné dr. Kispál Erikát,
dr. Juhász Zoltánt,
dr. Kahler Ilona Mártát,
dr. Kántor Dorottyát,
dr. Kirinovics Zsuzsannát,
dr. Lévai Zsoltot és
dr. Vass Lászlót
2003. december 1. napjától határozatlan időtartamra, dr. Bagi Attila Zsoltot,
dr. Bedő Tibort,
dr. Előd Anna Katalint,
dr. Király Réka Zsuzsát,
dr. Schmidt Pétert és
dr. Simon Évát
a 2003. december 1. napjától 2006. november 30. napjáig
terjedő időtartamra
bíróvá kinevezem. Budapest, 2003. november 18. Mádl Ferenc s. k.,
a Köztársaság elnöke


text:
74/2014. (XI. 13.) HM utasítása a Honvédelmi Minisztérium Hadfelszerelési és Hadiipari Fejlesztési Munkacsoport létrehozásáról, feladatairól és működési rendjéről.
A honvédelemről és a Magyar Honvédségről, valamint a különleges jogrendben bevezethető intézkedésekről szóló 2011.  évi
CXIII.  törvény egyes rendelkezéseinek végrehajtásáról szóló 290/2011. (XII. 22.) Korm. rendelet 2. § (5) bekezdése alapján a
következő utasítást adom ki.
1. Általános rendelkezések 1. § Az utasítás hatálya a Honvédelmi Minisztériumra (a továbbiakban: HM), a honvédelmi miniszter (a továbbiakban:
miniszter) közvetlen alárendeltségébe tartozó szervezetekre, valamint a Magyar Honvédség (a továbbiakban: MH)
katonai szervezeteire, valamint a Katonai Nemzetbiztonsági Szolgálatra (a továbbiakban: KNBSZ, a továbbiakban
együtt: honvédelmi szervezetek) terjed ki.
2. § Ezen utasítás alkalmazásában
a) hadfelszerelés: a honvédelmi szervezetek tevékenységéhez szükséges valamennyi anyag, technikai eszköz,
amelyet az ipar és a kereskedelem katonai célokra gyárt, illetve szállít, továbbá polgári kereskedelmi forgalomba
nem vagy csak külön engedéllyel kerülhet, és beszerzését külön jogszabály szabályozza, továbbá mindazon
hardver- és szoftvertermék, amelynek katonai alkalmazásba vétele tervezett,
b) tanácskozási jog: a HM Hadfelszerelési és Hadiipari Fejlesztési Munkacsoport (a továbbiakban: HM HHFM)
ülésein a meghívottakat megillető jogosítványok összessége, amely magában foglalja a szakterületüket
érintő szakmai kérdésben történő felszólalás, az indítványok előterjesztésének és a javaslatok megtételének
lehetőségét, azonban – szakterületet érintő kérések kivételével – nem jogosít fel a miniszteri döntési javaslatok
megfogalmazása során történő állásfoglalásra,
c) tárgyalási jog: a HM HHFM ülésein a HM HHFM elnökeit és tagjait megillető jogosítványok és kötelezettségek
összessége, amely magában foglalja az előterjesztésekkel kapcsolatos álláspont, valamint javaslat kifejtésének
kötelezettségét és annak szavazat formájában történő megjelenítését.
2. A HM HHFM rendeltetése és feladatai 3. § (1) A HM HHFM a tárca stratégiai terveiben meghatározott képesség és a hadfelszerelések kutatásával, fejlesztésével,
gyártásával, beszerzésével, rendszeresítésével, fenntarthatóságuk vizsgálatával és rendszerből történő kivonásával
kapcsolatos feladatok (a továbbiakban együtt: programok) végrehajtására a haderőfejlesztés érdekében létrehozott
döntés-előkészítő és konzultációs testület.
(2) A HM HHFM rendeltetése a honvédelmi tárca hadfelszereléseivel és a tárcát érintő hadiipari fejlesztésekkel kapcsolatos
programok előkészítésének, fenntarthatóságának érdekében döntési javaslatok, alternatívák kidolgozása és ezen
programok összehangolása.
4. § A HM HHFM
a) javaslatot tesz a programok előkészítésére, kidolgozására,
b) nyomon követi a hadfelszerelési-fejlesztési, kutatási programok végrehajtását,
c) javaslatokat, ajánlásokat fogalmaz meg a haderő-fejlesztési programok eredményes megvalósítása érdekében,
d) elősegíti, szükség szerint koordinálja a folyamatos együttműködést a programok végrehajtásában érintett
szervezetek között,
e) állást foglal a miniszter által elé utalt eseti ügyekben,
f ) állást foglal a tagjai által javasolt kérdésekben,
g) megvitatja a hadfelszerelések fejlesztési, kutatási, beszerzési, rendszeresítési és kivonási terveit,
h) folyamatosan figyelemmel kíséri a főbb hadfelszerelési rendszerek életciklusát, és
i) az életciklus végéhez közeledő rendszerek esetén – hosszú távon mérlegelve az alkalmazói igényeket,
a gazdasági lehetőségeket és az eszköz által hordozott képességeket – javaslatot tesz az élettartam
meghosszabbítására vagy a rendszer kiváltására.
5. § A HM HHFM hatáskörébe utalt, kiemelt témakörök különösen:
a) a HM közép- és hosszú távú hadfelszerelés-fejlesztési irányelveinek, terveinek véleményezése, megvalósításának
figyelemmel kísérése,
b) az Észak-atlanti Szerződés Szervezete, az Európai Unió tagországai, a Visegrádi Együttműködés és az egyéb
releváns többnemzeti együttműködések hadfelszerelési, kutatási, fejlesztési tevékenységének figyelemmel
kísérése,
c) a kiemelt jelentőségű hadfelszerelési beszerzések figyelemmel kísérése,
d) a felelősök hadfelszerelési fejlesztések végrehajtásáról történő beszámoltatása és
e) a nemzeti és a nemzetközi hadiipari képességek figyelemmel kísérése és az MH igényekkel történő
összehangolása. 3. A HM HHFM elnökei, tagjai és a meghívottak
6. § (1) A HM HHFM vezetését a HM közigazgatási államtitkára és a Honvéd Vezérkar főnöke közös elnökléssel látja el.
Távollétük vagy akadályoztatásuk esetén helyettesítésükről saját hatáskörben intézkednek.
(2) A HM HHFM tagjai:
a) a HM védelempolitikáért és védelmi tervezésért felelős helyettes államtitkára,
b) a HM védelemgazdaságért felelős helyettes államtitkára,
c) a HM Védelmi Tervezési Főosztály főosztályvezetője,
d) a HM Gazdasági Tervezési és Szabályozási Főosztály főosztályvezetője,
e) a HM Hadfelszerelési Főosztály (a továbbiakban: HM HFF) főosztályvezetője,
f ) a Honvéd Vezérkar (a továbbiakban: HVK) Hadműveleti Csoportfőnökség csoportfőnöke,
g) a HVK Haderőtervezési Csoportfőnökség csoportfőnöke,
h) a HVK Logisztikai Csoportfőnökség csoportfőnöke,
i) a HM Védelemgazdasági Hivatal főigazgatója,
j) az MH Logisztikai Központ parancsnoka,
k) az MH Összhaderőnemi Parancsnokság logisztikai erők főnöke (pk.h.) és
l) a KNBSZ főigazgatója által kijelölt személy.
(3) A HM HHFM ülésén – az előterjesztő javaslatára, a HM HHFM elnökeinek döntése alapján – a tárgyalt napirendi pont
szakterületi felelősei, a szakértők, illetve más szerv, szervezet képviselője meghívottként vehetnek részt.
(4) A HM HHFM tagjait, illetve a meghívottakat távollétük vagy akadályoztatásuk esetén – a HM HHFM titkárával
előzetesen egyeztetve – az ügyrendben vagy a szervezeti és működési szabályzatban a helyettesítésükre kijelölt
vezetők, illetve szervezetszerű helyetteseik helyettesítik.
4. A HM HHFM működési rendje 7. § (1) A HM HHFM titkári teendőit a HM HFF állományából kijelölt személy látja el. Távolléte esetén a HM HHFM titkára
helyettesítésére a HM HFF főosztályvezetője intézkedik.
(2) A HM HHFM titkára előkészíti a HM HHFM üléseit, ellátja a HM HHFM üléseivel kapcsolatos egyéb szervezési
feladatokat, valamint két ülés közötti időszakban – a HM HHFM jóváhagyott ülésterve szerinti feladatok előkészítése
és azok ülésen történő megtárgyalása érdekében – kapcsolatot tart a HM HHFM tagjaival és a meghívottakkal.
8. § (1) A HM HHFM tevékenységét a HM HHFM elnökei által jóváhagyott éves munka- és feladatterv alapján végzi. Az éves
munka- és feladattervet a HM HHFM titkára a HM éves munkatervével összhangban állítja össze, majd a HM HHFM
ülésén történő megtárgyalását követően a HM HHFM elnökségéhez jóváhagyásra előterjeszti.
(2) Az éves munka- és feladattervben nem szereplő egyéb kérdések napirendre tűzéséről a HM HHFM elnökei döntenek.
9. § (1) A HM HHFM az éves munka- és feladattervében meghatározottak, illetve szükség szerint ülésezik. A következő – terv
szerinti, illetve soron kívüli – ülés napirendjét az éves munka- és feladatterv és az időközben érkezett feladatok, illetve
előterjesztések alapján a HM HHFM titkára készíti elő.
(2) A HM HHFM ülésének idejét, helyét, napirendjét, valamint a meghívottak névsorát – a HM HHFM titkárának javaslatára –
a HM HHFM elnökei hagyják jóvá.
(3) A HM HHFM üléseit a HM közigazgatási államtitkára hívja össze.
10. § A HM HHFM jogosult a honvédelmi szervezetektől – a hatályos jogszabályok és közjogi szervezetszabályozó eszközök
által biztosított keretek között – jelentéseket, információkat, adatokat, illetve tájékoztatást kérni.
11. § (1) A HM HHFM napirendje szerinti tárgyalásra az ügykör szerint illetékes honvédelmi szervezet vezetője előterjesztést
vagy jelentést (a továbbiakban együtt: ülésanyag) készít a HM HHFM részére.
(2) Az ülésanyag tartalmazza a megalapozott állásfoglaláshoz szükséges valamennyi információt és esetlegesen a döntési
javaslatot. A döntésre vonatkozó javaslat a fő kérdésekre terjed ki, megjelöli a végrehajtás módját, határidejét és
felelősét.
(3) A készítő az ülésanyagot legalább 15 nappal az ülés időpontja előtt szolgálati úton jóváhagyásra felterjeszti
a HM HHFM elnökei részére. A HM HHFM titkára – a jóváhagyást követően – a napirendet, valamint az ülésanyagot
a tagok és a meghívottak részére legalább 8 nappal az ülést megelőzően megküldi.
(4) A HM HHFM elnökeinek jóváhagyásával soron kívül megtárgyalásra kerülő napirendi pontok esetében az ülésanyagot
szóbeli jelentés vagy előterjesztés is helyettesítheti.
(5) A HM HHFM ülésén az ülésanyagot az annak összeállítására felkért felelős terjeszti elő. Ha a kijelölt előterjesztő nem
tagja vagy meghívottja a HM HHFM-nak, az ülés napirendi pontjának tárgyalásához tanácskozási joggal meg kell
hívni.
12. § Az ülésre meghívottak a szakterületüket érintően felmerült kérdésekre választ adnak, illetve a szakterületük
vonatkozásában az érintett napirendi pontokhoz hozzászólhatnak.
13. § A napirenden szereplő kérdésekkel kapcsolatos álláspontjukról a HM HHFM elnökei tájékoztatják az érintett
honvédelmi szervezetek vezetőit.
14. § (1) A HM HHFM üléséről emlékeztető készül, amely a napirendi pontok megtárgyalását rövidített formában, a HM
HHFM által képviselt álláspontot teljes terjedelmében tartalmazza. Az emlékeztetőt a HM HHFM elnökei aláírásukkal
hitelesítik.
(2) Az emlékeztetőt a HM HHFM titkára készíti el, amelyet legkésőbb az ülés megtartásától számított 10 napon belül
megküld a tagok részére.
15. § A HM HHFM tevékenységéről a HM HHFM titkára éves beszámolót készít, melyet a HM HHFM elnökei a tárgyévet
követő év február 15-ig felterjesztenek a miniszter részére.
5. Záró rendelkezések 16. § Ez az utasítás 2014. december 15-én lép hatályba.
Dr. Hende Csaba s. k.,
 honvédelmi miniszter


text:
1210/2010. (X. 8.) Korm. határozata a magyar–szlovák határkeresztező földgázvezetékkel összefüggésben szükséges kormányzati feladatokról.
A Kormány a magyar földgázpiac regionális földgázpiacba történő hatékony integrálása érdekében az alábbiak szerint határozott:
A Kormány
1. egyetért a nemzeti fejlesztési miniszter saját hatáskörében megkezdett egyeztetésekkel és elrendeli a Magyar
Köztársaság Kormánya és a Szlovák Köztársaság Kormánya között a közös államhatárt keresztező szénhidrogén szállító
vezetékek építésével, üzemeltetésével, fenntartásával, rekonstrukciójával és üzemzavar-elhárításával kapcsolatos
együttműködésről szóló megállapodás megkötésére vonatkozó tárgyalások folytatását;
Felelős: nemzeti fejlesztési miniszter
Határidő: azonnal 2. elrendeli a földgáz határkeresztező kapacitások fejlesztésével kapcsolatos szabályozási környezetnek
az ellátásbiztonság, a nemzetgazdasági versenyképesség fenntartása és a társadalmi költségek figyelembevételével
történő felülvizsgálatának megkezdését.
Felelős: nemzeti fejlesztési miniszter
Határidő: azonnal 3. Ez a határozat a közzétételét követő napon lép hatályba.
Orbán Viktor s. k.,
miniszterelnök


text:
9/2009. (HK 9.) MK KFH intézkedése „Az elemző-értékelő munka alapjai” című főnökségi kiadvány hatálybaléptetéséről.
A honvédelemről és a Magyar Honvédségről szóló
2004. évi CV. törvény 110. § (2) bekezdésében, valamint a
szolgálati könyvelt és főnökségi kiadványok kiadásának
rendjéről szóló 93/2006. (HK 18.) HM utasítás 4. § (1) bekezdésében kapott felhatalmazás alapján „Az elemző
értékelő munka alapjai” című főnökségi kiadvány hatálybaléptetéséről az alábbi
intézkedést adom ki: 1. Az intézkedés hatálya a Magyar Köztársaság Katonai
Felderítő Hivatal és a Magyar Honvédség felderítő szakbeosztású, elemző-értékelő tevékenységet végző állományára terjed ki.
2. „Az elemző-értékelő munka alapjai” című főnökségi
kiadványt ezen intézkedés mellékleteként felhasználásra
kiadom.
3. A főnökségi kiadványt a Magyar Köztársaság Katonai Felderítő Hivatal és a Magyar Honvédség felderítő
szakbeosztású, elemző-értékelő tevékenységet végző állománya a beosztása ellátásához szükséges mértékben ismerje meg és alkalmazza.
4. A mellékletet az érintettek külön kapják meg.
5. Az intézkedés a közzététel napján, a főnökségi kiadvány a kiadásakor lép hatályba.
Madarász Károly mk. altábornagy s. k.,
MK KFH főigazgató


text:
4/2013. (I. 18.) NMHH rendelete a közszolgálati médiaszolgáltatások digitális vételének biztosítása érdekében adható állami támogatás és az azzal összefüggő adatszolgáltatás, adatkezelés rendjéről.
A műsorterjesztés és a digitális átállás szabályairól szóló 2007. évi LXXIV. törvény 53. § (1) bekezdés b) pontja és (2) bekezdésében
kapott felhatalmazás alapján, a médiaszolgáltatásokról és a tömegkommunikációról szóló 2010. évi CLXXXV. törvény 109. §
(5) bekezdésében meghatározott feladatkörömben eljárva, az egyes miniszterek, valamint a Miniszterelnökséget vezető államtitkár
feladat- és hatásköréről szóló 212/2010. (VII. 1.) Korm. rendelet 73. § b) pontjában meghatározott feladatkörében eljáró
nemzetgazdasági miniszter véleményének kikérését követően a következőket rendelem el:
1. § (1) E rendeletet kell alkalmazni
a) a közszolgálati médiaszolgáltatások digitális vételének biztosítása érdekében adható állami támogatásra
(a továbbiakban: állami támogatás),
b) az állami támogatással igénybe vehető digitális vevődekóderek, antennák és ezek üzembe helyezéséhez
szükséges szolgáltatások beszerzése során.
(2) A rendelet hatálya
a) a rászoruló felhasználóra,
b) a támogatásra jogosult felhasználóra,
c) a digitális átállás szolgáltatóra,
d) a választott szolgáltatóra,
e) az adatfelvételt végző személyre,
f) a Nemzeti Média- és Hírközlési Hatóságra (a továbbiakban: NMHH)
g) a Magyar Államkincstárra (a továbbiakban: MÁK),
h) az Országos Nyugdíjbiztosítási Főigazgatóságra és a Nyugdíjfolyósító Igazgatóságra (a továbbiakban együtt:
ONYF),
i) a Médiaszolgáltatás-támogató és Vagyonkezelő Alapra (a továbbiakban: MTVA) és
j) a települési önkormányzatokra,
k) a fővárosi és megyei kormányhivatal járási (fővárosi kerületi) hivatalára,
l) a Központi Statisztikai Hivatalra (a továbbiakban: KSH),
m) a Közigazgatási és Igazságügyi Hivatalra (a továbbiakban: KIH),
n) az elektronikus hírközlési szolgáltatókra
terjed ki.
(3) E rendelet alkalmazásában
a) digitális átállás időpontja: a közszolgálati médiaszolgáltatások analóg földfelszíni műsorszórása leállításának
az NMHH elnöke által külön rendeletben meghatározott időpontja, amely érintett régiónként is történhet;
b) digitális átállás szolgáltató: e rendeletben meghatározott szempontok alapján, közbeszerzés során nyertes,
a digitális vevődekóderek beszerzésében, kiszállításában és üzembe helyezésében közreműködő szolgáltató;
c) digitális vevődekóder: olyan, a műsorterjesztés és a digitális átállás szabályairól szóló 2007. évi LXXIV. törvény
(a továbbiakban: Dtv.) 5. § 7. pontja szerinti készülék, és szükség esetén az ehhez kapcsolódó antenna, amely
e rendelet 1. mellékletében foglalt feltételeknek megfelel;
d) érintett régió: az NMHH által meghatározott, egy vagy több analóg földfelszíni műsorszóró adó által lefedett
földrajzi terület, amelyben a közszolgálati audiovizuális médiaszolgáltatások analóg földfelszíni műsorszórása
leállításra kerül;
e) háztartás: az egy lakóingatlanban együtt lakó, ott bejelentett lakóhellyel rendelkező természetes személyek
gazdasági közössége;
f) lakóingatlan: a lakás céljára létesített és az ingatlan-nyilvántartásban szereplő
fa) lakóház vagy lakás megnevezéssel nyilvántartott vagy ilyenként feltüntetésre váró ingatlan – ha arra
használatbavételi engedélyt adtak ki – a hozzá tartozó földrészlettel,
fb) tanyaként feltüntetett lakó-, gazdasági épület, épületcsoport és az azonos helyrajzi szám alatt hozzá
tartozó föld együttese;
g) rászoruló felhasználó: olyan felhasználó, aki a MÁK-tól, az ONYF-től, a települési önkormányzattól, vagy
a fővárosi és megyei kormányhivatal járási (fővárosi kerületi) hivatalától szociális ellátásban részesül
(függetlenül attól, hogy ellátása mellett bármilyen egyéb ellátásban részesül), vagy mindazon, a digitális átállás
időpontja évében legalább a 70. életévét betöltött vagy betöltő személy, aki számára az ONYF által folyósított
nyugellátás, nyugdíjszerű szociális ellátás, egészségbiztosítási ellátás – ide nem értve a külföldön élő ellátottak
belföldön élő meghatalmazottainak a meghatalmazók után kapott szociális ellátásait – együttes összege nem
haladja meg a mindenkori nyugdíjminimum kétszeresét;
h) szociális ellátás: az egyes szociális tárgyú törvényekben, kormányrendeletekben, miniszteri rendeletekben
meghatározott, a MÁK, az ONYF vagy a települési önkormányzat által nyújtott
ha) rendszeres szociális segély;
hb) lakásfenntartási támogatás;
hc) ápolási díj;
hd) időskorúak járadéka;
he) saját jogon nevelési ellátás;
hf) fogyatékossági támogatás;
hg) vakok személyi járadéka;
hh) saját jogon kapott hadigondozott pénzellátás;
hi) foglalkoztatást helyettesítő támogatás.
i) a vevőeszköz-támogatás lebonyolításában közreműködő szervezet, személy: a digitális átállás közfeladataiban
a Dtv. és e rendeletben meghatározottak szerint közreműködő MÁK, ONYF, települési önkormányzat, a fővárosi
és megyei kormányhivatal járási (fővárosi kerületi) hivatala, a tájékoztatást és adatfelvételt végző személy,
a KSH, a KIH, a digitális átállás szolgáltató, a választott szolgáltató, valamint a vevőeszköz-támogatás folyamat
egyes részfeladatainak ellátásával megbízott szervezet, gazdasági társaság;
j) támogatásra jogosult felhasználó: az analóg földfelszíni műsorszórás olyan rászoruló felhasználója, aki
– az e rendeletben foglaltak szerint igazolt módon – kizárólag analóg földfelszíni műsorszórási vétellel
rendelkezik, és az e rendeletben meghatározott módon az e rendelet szerinti állami támogatás tárgyát képező
digitális átállás szolgáltató szolgáltatását vagy választható digitális műsorterjesztési szolgáltatást igényel,
valamint a h) pontban foglalt szociális ellátásra a digitális átállás időpontját követő egy hónapig szerzett
jogosultságot;
k) választható digitális műsorterjesztési szolgáltatás: az e rendelet 4. § (5) bekezdése szerinti nyilvántartásba vett
digitális műsorterjesztési szolgáltatás;
l) választott szolgáltató: a támogatásra jogosult felhasználó által választott választható digitális műsorterjesztési
szolgáltatást nyújtó, a Nemzeti Média- és Hírközlési Hatóság Hivatala (a továbbiakban: Hivatal) által
az e rendelet 4. § (6) bekezdése szerinti nyilvántartásba vett elektronikus hírközlési szolgáltató.
(4) E rendelet 3. § (6), (8)–(10) bekezdése, 4. § (7), (9)–(10) és (13) bekezdése, valamint a 7. § (6) és (8) bekezdése
alkalmazásában, a Hivatal közigazgatási hatósági ügyben eljáró hatóságként hatósági eljárásban jár el, mely eljárására
az elektronikus hírközlésről szóló 2003. évi C. törvényben (a továbbiakban: Eht.) foglalt eltérésekkel a közigazgatási
hatósági eljárás és szolgáltatás általános szabályairól szóló 2004. évi CXL. törvényt (a továbbiakban: Ket.) kell
alkalmazni.
2. § (1) A rászoruló felhasználó állami támogatásra való jogosultságot az erre vonatkozó információnak az NMHH honlapján
történő közzétételétől, de legalább a digitális átállás időpontját megelőző három és azt követő egy hónapban
szerezhet, amennyiben a rászoruló felhasználó a támogatás igénylésének napján nyilvántartott állandó lakóhellyel
rendelkezik az érintett háztartásban.
(2) Állami támogatás háztartásonként egy támogatásra jogosult felhasználó számára adható. Háztartásonként több
támogatási igény esetén az időben a korábbit kell figyelembe venni.
(3) Az NMHH a Dtv. 44/A. §-ában meghatározott adatszolgáltatás érdekében megkeresi a MÁK-ot, az ONYF-et, az érintett
régió települési önkormányzatait, fővárosi és megyei kormányhivatal járási (fővárosi kerületi) hivatalait
(a továbbiakban: megkeresett adatkezelők).
(4) A megkeresett adatkezelők a Dtv. 44/A. § (3)–(6) bekezdéseiben foglalt adatokat – a rászoruló felhasználó tekintetében
– az NMHH által meghatározott elektronikus formában, illetve ellátási időpontra és érintett régióra vonatkozóan
a megkeresés időpontját követő 30 napon belül kötelesek az NMHH részére átadni.
(5) A (4) bekezdés alapján átadott adatokat a Hivatal – kizárólag ezen adatok kezelése céljából létrehozott – nem hatósági
nyilvántartásában (rászoruló felhasználói nyilvántartás) kezeli.
(6) A digitális átállás időpontját az NMHH és a vevőeszköz-támogatás lebonyolításában közreműködő szervezetek saját
honlapjukon, az érintett települési önkormányzatok hirdetményben és saját honlapjukon közzéteszik. A hirdetmény
tartalmazza az állami támogatásra való jogosultság – illetve annak igényelhetősége – kezdő és befejező időpontját,
valamint az állami támogatás igénybevételének lehetőségét és feltételeit is.
(7) Az NMHH a digitális átállásról, a digitális átálláshoz a támogatásra jogosult felhasználók részére adható támogatásról,
és annak folyamatáról a médiaszolgáltatásokon keresztül is tájékoztatja a felhasználókat.
3. § (1) A támogatásra jogosult felhasználók adatait a Hivatal – kizárólag a támogatásra jogosult felhasználók Dtv.-ben és
e rendeletben meghatározott adatainak kezelése, illetve az állami támogatás megvalósítása céljából létrehozott –
nem hatósági nyilvántartásában (támogatásra jogosult felhasználói nyilvántartás) kezeli.
(2) A rászoruló felhasználó a digitális átállás támogatására vonatkozó 3. melléklet szerinti igénylőlap kitöltésével
igényelheti az állami támogatást, melyben írásban köteles nyilatkozni arról, hogy olyan háztartásban lakik, amely
kizárólag analóg földfelszíni műsorszórási vétellel rendelkezik, valamint, hogy digitális átállás állami támogatásban
még nem részesült (támogatási igény).
(3) Amennyiben a rászoruló felhasználó az állami támogatás igénybevételének lehetőségéről nem szerzett tudomást,
vagy az 1. § (3) bekezdés h) pontjában meghatározott szociális ellátásra – a 2. § (4) bekezdésében foglalt adatátadást
követően – az 1. § (3) bekezdés j) pontjában meghatározott időpontig szerzett jogosultságot, a 2. melléklet szerinti
nyilatkozatban igényelheti az állami támogatást (támogatási igény). E bekezdésben foglalt támogatási igény
az NMHH-nál postai úton terjeszthető elő a tudomásszerzéstől vagy a szociális ellátásra való jogosultság
megszerzésétől számított 15 napon belül, de legkésőbb a digitális átállás időpontját követő 30. napig. E határidő
jogvesztő, melynek elmulasztása esetén igazolási kérelem előterjesztésének sincs helye.
(4) Amennyiben a 2. § (4) bekezdése szerint átadott adatok, illetve a rászoruló felhasználói nyilvántartás, valamint a (2) és
(3) bekezdésben foglalt támogatási igény alapján megállapítható, hogy a rászoruló felhasználó állami támogatásra
jogosult, a Hivatal nem hatósági eljárásban, nem hatósági döntésben a rászoruló felhasználót és támogatási igényét
bejegyzi a támogatásra jogosult felhasználói nem hatósági nyilvántartásba.
(5) A rászoruló felhasználó (4) bekezdésben foglalt állami támogatásra való jogosultságának vizsgálata, a támogatásra
jogosult felhasználói nyilvántartásba történő bejegyzése körében a Hivatal a (4) bekezdésben meghatározottakon túl
– szükség szerint – vizsgálhatja az adatfelvételt végző személy által rögzített tényeket, adatokat, illetve egyéb,
a támogatásra való jogosultság megállapíthatóságát megalapozó adatokat, információkat. E vizsgálat során a Hivatal
megkeresheti a 2. § (3) bekezdésében foglalt adatkezelőket a támogatási jogosultság igazolása érdekében.
(6) Amennyiben a támogatási igény a rászoruló felhasználói adatbázis adatai alapján nem egyértelmű vagy nem felel meg
a Dtv.-ben, illetve e rendeletben foglalt – a támogatásra jogosult felhasználói nyilvántartásba történő bejegyzéshez
szükséges – feltételeknek, a támogatási igény tárgyában a Hivatal hivatalból hatósági ellenőrzést indít.
(7) Ha a (6) bekezdés szerint megindított hatósági ellenőrzés alapján a rászoruló felhasználó támogatási igénye
a támogatásra jogosult felhasználói nyilvántartásba bejegyezhető, a rászoruló felhasználót és támogatási igényét
a Hivatal a (4) bekezdés szerint bejegyzi a támogatásra jogosult felhasználói nyilvántartásba.
(8) Amennyiben a (6) bekezdés szerint megindított hatósági ellenőrzés alapján a támogatási igény – a támogatásra
jogosult felhasználói nyilvántartásba történő – bejegyzése elutasításának lenne helye, a Hivatal a támogatási igény
tárgyában hivatalból hatósági eljárást indít.
(9) A támogatásra jogosult felhasználói nyilvántartásba bejegyzett támogatási igény (2) és (3) bekezdés szerinti ténybeli
alapját a Hivatal hatósági ellenőrzés keretében ellenőrizheti. E hatósági ellenőrzés keretében megállapított – a (2) és
(3) bekezdésben foglalt feltételekkel összefüggő – jogszabálysértés esetén a Hivatal hivatalból hatósági eljárást indít.
E hatósági eljárásban a Hivatal hatósági határozatában a rászoruló felhasználót és támogatási igényét törölheti
a támogatásra jogosult felhasználói nyilvántartásból.
(10) Ha a Hivatal hatósági ellenőrzés keretében megállapítja, hogy a támogatásra jogosult felhasználói nyilvántartásba
történt bejegyzése jogszabályt sért, vagy a támogatásra jogosult felhasználó a támogatásra jogosult felhasználói
nyilvántartásba történt bejegyzését követően már nem felel meg a bejegyzéshez szükséges – e rendelet szerinti –
állami támogatásra való jogosultsági feltételeknek, hivatalból hatósági eljárást indít a rászoruló felhasználó
támogatásra jogosult felhasználói nyilvántartásból való törlése iránt.
(11) Amennyiben a támogatásra jogosult felhasználó az e rendelet szerinti támogatott digitális vevődekóder üzembe
helyezésének megtörténte előtt az állami támogatás iránti igényét visszavonja, a Hivatal törli a jogosultat
a támogatásra jogosult felhasználói nyilvántartásból.
(12) A (2) és (3) bekezdésben foglalt, 2. és 3. melléklet szerinti támogatási igény nem minősül a Ket. hatálya alá tartozó
hatósági eljárás iránti kérelemnek. A támogatási igény támogatásra jogosult felhasználói nyilvántartásba való
bejegyzése, illetve az állami támogatás biztosítása nem minősül a Ket. szerinti hatósági eljárásnak. A támogatásra
jogosult felhasználói nyilvántartásba bejegyzett támogatási igény az NMHH és a támogatásra jogosult felhasználó
között az e rendelet szerinti állami támogatásra vonatkozó polgári jogi jogviszonyt keletkeztet.
4. § (1) A közszolgálati médiaszolgáltatások digitális vételét biztosító állami támogatást a támogatásra jogosult felhasználók
számára:
a) a közszolgálati médiaszolgáltatások szabadon fogható vételét lehetővé tevő, a digitális átállás szolgáltató által
átadott digitális vevődekóder, szükség esetén az ehhez kapcsolódó antenna, a digitális vételhez szükséges
egyéb eszközök és ezek üzembehelyezési szolgáltatásán, vagy
b) a választható digitális műsorterjesztési szolgáltatás vételét biztosító digitális vevődekóder, szükség estén
az ehhez kapcsolódó antenna, a digitális vételhez szükséges egyéb eszközök és üzembehelyezési szolgáltatás
árában, vagy díjában (egyszeri díj) jóváírásra kerülő támogatáson keresztül biztosítja az NMHH.
(2) Az állami támogatás összege nem haladhatja meg az 1. § (3) bekezdés b) pontja szerinti, az érintett régióra vonatkozó
közbeszerzési eljárásban az ajánlatok és a részvételi jelentkezések elbírálásának befejezésekor a közbeszerzésekről
szóló 2011. évi CVIII. törvény 77. § (2) bekezdése alapján készített írásbeli összegzésben (a továbbiakban:
eredményhirdetés) nyertesként megjelölt digitális átállás szolgáltató által a támogatásra jogosult felhasználók
vonatkozásában vállalt összeget, amelyet az NMHH honlapján közzétesz.
(3) Az NMHH az (1) bekezdés a) pontja szerinti szolgáltatás közbeszerzési eljárásában nyertes ajánlattevő/k nevét,
székhelyét, a kapcsolattartásáért személyében felelős tisztségviselőjét, adószámát, és a támogatásra jogosult
felhasználó számára biztosított állami támogatásnak megfelelő összeg kiutalására kijelölt bankszámlaszámát
a honlapján közzéteszi.
(4) Az (1) bekezdés b) pontban foglalt állami támogatás olyan műsorterjesztő szolgáltatásának igénybevételéhez adható,
amely vállalja, hogy
a) a médiaszolgáltatásokról és a tömegkommunikációról szóló 2010. évi CLXXXV. törvény 74. § (1) bekezdésében
meghatározott, a közszolgálati médiaszolgáltatásokhoz való hozzáférés költségeit nem meghaladó díjért
nyújtja,
b) az (5) bekezdésben foglalt nyilvántartásba vételétől számított legalább 3 évig
ba) a választható digitális műsorterjesztési szolgáltatást, a bb) pontban meghatározott kivétellel,
változatlan áron nyújtja,
bb) az egyedi előfizetői szerződést egyoldalúan kizárólag az Eht. 132. § (2) bekezdés b), d) és e) pontjaiban
meghatározott okból, valamint abban az esetben és mértékben módosítja, amennyiben
a csomagjában esetlegesen szereplő, hatósági szerződés alapján működő országos audiovizuális
lineáris médiaszolgáltatás után a médiaszolgáltató a műsorterjesztőtől programdíjat kér vagy
a programdíj mértékét emeli,
c) a digitális vevődekódert üzembe helyezi, ideértve az esetlegesen szükséges antenna telepítést vagy hálózati
bekötést, és
d) a digitális vevődekódert és az esetlegesen szükséges antennát a támogatásra jogosult felhasználó tulajdonába
adja.
(5) A (4) bekezdésben foglalt feltételeket írásbeli nyilatkozatban – az 5. melléklet szerinti űrlap kitöltésével – vállaló
műsorterjesztőket (műsorterjesztői bejegyzési igény) a Hivatal, kizárólag e választható műsorterjesztők adatainak
kezelése céljából létrehozott nem hatósági nyilvántartásába (választható műsorterjesztői nyilvántartás) nem hatósági
eljárásban, nem hatósági döntésben bejegyzi. Műsorterjesztői bejegyzési igény legkésőbb az eredményhirdetésen
nyertesként megjelölt digitális átállás szolgáltató által a támogatásra jogosult felhasználók vonatkozásában vállalt
összeg 4. § (2) bekezdés szerinti – NMHH honlapján történő – közzétételét követő 30 napig nyújtható be. E határidő
jogvesztő, melynek elmulasztása esetén igazolási kérelem előterjesztésének sincs helye.
(6) A választható műsorterjesztői nyilvántartásba vétel kizárólag az 5. melléklet szerinti űrlap kitöltésével
kezdeményezhető, amely űrlap kizárólag az NMHH honlapján található elektronikus kapcsolattartásra szolgáló
felületen (Adatkapu) keresztül küldhető meg. Az állami támogatással igénybe vehető szolgáltatást (díjcsomagot)
a műsorterjesztő köteles általános szerződési feltételeiben feltüntetni, amelyben kizárhatja e szolgáltatás támogatásra
nem jogosult felhasználók számára történő igénybevételét.
(7) Amennyiben a műsorterjesztői bejegyzési igény nem egyértelmű vagy nem felel meg az e rendeletben foglalt
– a választható műsorterjesztői nyilvántartásba történő bejegyzéshez szükséges – feltételeknek, a műsorterjesztői
bejegyzési igény tárgyában a Hivatal hivatalból hatósági ellenőrzést indít.
(8) Ha a (7) bekezdés szerint megindított hatósági ellenőrzés alapján a műsorterjesztő bejegyzési igénye a választható
műsorterjesztői nyilvántartásba bejegyezhető, a műsorterjesztőt és bejegyzési igényét a Hivatal az (5) bekezdés
szerint bejegyzi a választható műsorterjesztői nyilvántartásba.
(9) Amennyiben a (7) bekezdés szerint megindított hatósági ellenőrzés alapján a műsorterjesztői bejegyzési igény
– a választható műsorterjesztői nyilvántartásba történő – bejegyzése elutasításának lenne helye, a Hivatal a bejegyzési
igény tárgyában hivatalból hatósági eljárást indít.
(10) Ha a Hivatal hatósági ellenőrzés keretében megállapítja, hogy a műsorterjesztő választható műsorterjesztői
nyilvántartásba történt bejegyzése jogszabályt sért vagy a műsorterjesztő választható műsorterjesztői nyilvántartásba
bejegyzését követően nem felel meg a bejegyzéshez szükséges – e rendelet szerinti – feltételeknek,
követelményeknek, hivatalból hatósági eljárást indít a műsorterjesztő választható műsorterjesztői nyilvántartásból
való törlése és az Eht.-ban foglalt jogkövetkezmények alkalmazása iránt.
(11) Az (5) bekezdésben foglalt műsorterjesztői bejegyzési igény nem minősül a Ket. hatálya alá tartozó hatósági eljárás
iránti kérelemnek. A műsorterjesztői bejegyzési igény választható műsorterjesztői nyilvántartásba való bejegyzése
nem minősül a Ket. szerinti hatósági eljárásnak. A választható műsorterjesztői nyilvántartásba bejegyzett
műsorterjesztői bejegyzési igény az NMHH és a műsorterjesztő között polgári jogi jogviszonyt keletkeztet.
(12) Az (5) bekezdés szerinti választható műsorterjesztői nyilvántartás tartalmazza az állami támogatással igénybe vehető
műsorterjesztési szolgáltatás megnevezését, havi előfizetési díját, az egyszeri díját, a szolgáltatással elérhető
médiaszolgáltatások felsorolását, az ehhez tartozó digitális vevődekóder gyártmányát, típusát, legfontosabb műszaki
jellemzőit, a műsorterjesztő e rendelettel kapcsolatos vagy központi elérhetőségét, többek között a műsorterjesztő
nevét, székhelyét, a kapcsolattartásáért személyében felelős tisztségviselőjét, a műsorterjesztő adószámát, és
a támogatásra jogosult felhasználó számára biztosított állami támogatásnak megfelelő összeg kiutalására kijelölt
bankszámlaszámát. A Hivatal e nyilvántartását honlapján közzéteszi. Az (1) bekezdés b) pontjában meghatározott
szolgáltatásra az állami támogatás az adott szolgáltatás nyilvántartásba vételének napjától alkalmazható.
(13) A Hivatal a támogatott digitális vevődekóderek, a választható digitális műsorterjesztési szolgáltatás, illetve
a választható műsorterjesztői nyilvántartásba bejegyzett műsorterjesztő e rendeletben foglaltaknak való megfelelését
hatósági ellenőrzés keretében vizsgálja. Amennyiben e hatósági ellenőrzés keretében a Hivatal jogszabálysértést
állapít meg, hivatalból hatósági eljárást indít a műsorterjesztővel szemben.
5. § (1) A rászoruló felhasználói nyilvántartás adatai alapján lehetséges támogatásra jogosult felhasználók felmérését,
felkeresését és tájékoztatását, illetve az adatfelvételt végző személyek kiválasztását törvényben meghatározott
szolgáltató, vagy – ennek hiányában – ezeknek a szolgáltatásoknak az elvégzésére kiírt közbeszerzési eljáráson nyertes
szolgáltató végzi el.
(2) Az adatfelvételt végző személyek a digitális átállás időpontját legalább 60 nappal megelőzően, szükség szerinti
alkalommal felkeresik a rászoruló felhasználókat, akiket tájékoztatnak
a) a digitális átállásról,
b) az állami támogatásra való jogosultság feltételeiről, az erre vonatkozó igénylőlap kitöltéséről és
a jognyilatkozat jogkövetkezményeiről,
c) az igénybe vehető támogatási formákról.
(3) A rászoruló felhasználó az állami támogatásra vonatkozó, 3. melléklet szerinti igénylőlapot a (2) bekezdés alapján
történő felkeresés során az adatfelvételt végző személynek átadhatja, vagy azt az átadott ingyenes postai
válaszborítékban is visszaküldheti az NMHH-nak.
(4) Az adatfelvételt végző személy a (2) bekezdés alapján történő felkeresés során a rászoruló felhasználói nyilvántartás
adatainak és a rászoruló felhasználó adatainak (személyazonosító igazolványa és lakcímet igazoló hatósági
igazolványa) összehasonlításával adategyeztetést hajt végre.
(5) Az adatfelvételt végző személy köteles jelezni az NMHH felé, ha az adategyeztetés eredménytelen volt, illetve ha
a (2) bekezdés alapján történő felkeresés során azt állapítja meg, hogy a háztartás vagy a rászoruló felhasználó már
rendelkezik valamilyen, a földfelszíni analóg műsorterjesztési szolgáltatáson kívüli műsorterjesztési szolgáltatással.
(6) Amennyiben az adatfelvételt végző személy a rászoruló felhasználói adatbázis adatai alapján a rászoruló felhasználót
háromszori felkeresés – melyből legalább két alkalommal hétköznap 17 és 20 óra között vagy szombat, vasárnap kell
felkeresni – során sem éri el, az NMHH postai úton küldi meg a rászoruló felhasználó részére az igénybe vehető
támogatási formákról és a támogatási jogosultság feltételeiről szóló tájékoztatót, valamint a 3. melléklet szerinti
igénylőlapot, melyet a támogatásra jogosult felhasználó a kézhezvételtől számított 15 napon belül küldhet vissza
az NMHH-nak.
(7) Az NMHH a támogatásra jogosult felhasználói nyilvántartás adatai alapján értesíti a digitális átállás szolgáltatót vagy
a választott szolgáltatót, a támogatásra jogosult felhasználó 4. § (1) bekezdés a) vagy b) pontja szerinti választásáról.
6. § (1) A digitális átállás szolgáltató vagy a választott szolgáltató a digitális vevődekóder előlapján elhelyezi a támogatással
kapcsolatos jelzést és a jogosult felhasználóval egyeztetett időpontban kiszállítja és beüzemeli a digitális
vevődekódert.
(2) Amennyiben a támogatásra jogosult felhasználó háztartásában a szerelés során, vagy azt megelőzően a szolgáltató
megállapítja, hogy szolgáltatása a háztartásban nem elérhető, a szolgáltató a tudomásszerzéstől vagy a szerelési
kísérlettől számított 5 napon belül értesíti az NMHH-t. Az NMHH a 4. melléklet szerinti módosító nyilatkozat űrlap
megküldésével tájékoztatja a támogatásra jogosult felhasználót a választható műsorterjesztői nyilvántartásba
bejegyzett egyéb szolgáltatók ajánlatairól, valamint a régió szerinti digitális átállás szolgáltató szolgáltatásáról.
A 4. melléklet szerinti módosító nyilatkozatát a támogatásra jogosult felhasználó az NMHH által megküldött
4. melléklet szerinti módosító nyilatkozat űrlap kézhezvételétől számított 15 napon belül, de legkésőbb a szerelési
kísérlettől számított 30 napon belül küldheti meg az NMHH-nak. Ezen határidő elmulasztása esetén az NMHH a 3. §
(10) bekezdése szerint jár el. A 4. melléklet szerinti nyilatkozat alapján az NMHH értesíti a nyilatkozat szerinti
szolgáltatót.
(3) A támogatásra jogosult felhasználó a szolgáltatások átvételét átvételi jegyzőkönyv (üzembe helyezési munkalap)
aláírásával igazolja, és választott szolgáltató esetében – amennyiben szükséges – a 4. § (4) bekezdés c)–d) pontjában
meghatározott szolgáltatás egyszeri díja és az állami támogatás összegének különbözetét a szolgáltatónak megtéríti.
(4) A digitális átállás szolgáltató vagy a választott szolgáltató a támogatásra jogosult felhasználó személyazonosító
igazolványa, valamint lakcímet igazoló hatósági igazolványa alapján azonosítja a támogatásra jogosult felhasználót.
(5) A választott szolgáltató az egyszeri díját az állami támogatás összegével csökkenti. A vonatkozó számlán a teljes
vételár, üzembe helyezés szolgáltatási díj és a csökkentett vételár feltüntetése mellett a szolgáltató köteles az alábbi
szöveget feltüntetni: „Az audiovizuális médiaszolgáltatások digitális vételének biztosításához szükséges eszközök
fizetendő vételára és az üzembe helyezési díj állami támogatással csökkentett.” A számla kizárólag a támogatásra
jogosult felhasználó nevére és címére állítható ki.
7. § (1) A 4. § (1) bekezdése szerinti eszközökhöz és szolgáltatásokhoz kapcsolódó, támogatásra jogosult felhasználó számára
biztosított állami támogatásnak megfelelő összeg kiutalása iránt
a) a digitális átállás szolgáltató közbeszerzési pályázat alapján megkötött szerződésben rögzítettek szerint jár el,
b) a választott szolgáltató havonta, az adott hónapot követő 12. napig, de legkésőbb a digitális átállás időpontját
követő harmadik hónap utolsó napjáig kiutalási igényt nyújt be az NMHH-hoz. Az igénylést az NMHH honlapján
közzétett formában elektronikusan és papír alapon kell benyújtani (kiutalási igény).
(2) Az (1) bekezdés b) pontja szerinti kiutalási igénynek tartalmaznia kell
a) a támogatott jogosult felhasználók számát,
b) a támogatott jogosult felhasználók nevét és lakcímét,
c) a támogatott jogosult felhasználók számára kiállított számla számát, kibocsátásának dátumát,
d) a 6. § (3) bekezdésében meghatározott átvételi jegyzőkönyvet,
e) a szolgáltató megnevezését, címét, adószámát, bankszámlaszámát, cégszerű aláírását.
(3) A választott szolgáltató nem jogosult állami támogatás kiutalására, ha
a) az adózás rendjéről szóló törvény szerinti köztartozása áll fenn,
b) a kiutalási igény benyújtásakor felszámolási vagy csődeljárás indult ellene vagy az adószáma felfüggesztésre
került.
(4) A választott szolgáltató adataiban bekövetkezett változásokat köteles a változást követő 15 napon belül az NMHH-nak
bejelenteni.
(5) Az NMHH a választott szolgáltató kiutalási igényét nem hatósági eljárásban vizsgálja, ellenőrzi. Amennyiben a kiutalási
igény megalapozott és megfelel az e rendeletben foglalt követelményeknek, az NMHH a választott szolgáltató részére
a kiutalási igény kézhezvételét követő 60 napon belül kiutalja a támogatásra jogosult felhasználó számára biztosított
állami támogatásnak megfelelő összeget, a választott szolgáltató a 4. § (5) bekezdésben meghatározott választható
műsorterjesztői nyilvántartásban szereplő bankszámlájára.
(6) Amennyiben a választott szolgáltató kiutalási igénye nem vagy nem teljes körűen teljesíthető, a Hivatal hivatalból
hatósági eljárást indít a kiutalási igény tárgyában.
(7) A támogatásokat az MTVA digitális átállás forrásai részére elkülönített összegből, illetve ennek kimerülése esetén
az NMHH költségvetéséből kell fedezni. Az egyéb kapcsolódó feladatok költségeit az MTVA digitális átállás forrásai
részére elkülönített összegből vagy az NMHH költségvetéséből kell fedezni.
(8) Amennyiben a Hivatal hatósági eljárásban megállapítja, hogy valamely felhasználó vagy szolgáltató jogosulatlanul
részesült e rendelet szerinti állami támogatásban, az állami támogatás visszafizetésére kötelezi a felhasználót, illetve
a szolgáltatót, valamint alkalmazhatja az Eht.-ban meghatározott jogkövetkezményeket.
8. § E rendelet a kihirdetését követő napon lép hatályba.
Szalai Annamária s. k.,
a Nemzeti Média- és Hírközlési Hatóság elnöke